钦定古今图书集成/明伦汇编/宫闱典/第131卷 > 梁从吉
## 钦定古今图书集成/明伦汇编/宫闱典/第131卷 > 梁从吉

按《宋史宦者传》：“‘从吉字君祐，开封人，补入内高班。王
则反，奉命宣慰，还言小寇无多，虑诸将之兵足以剪
除，若得重臣统其事，不崇朝可平矣’。于是仁宗以文
彦博为安抚、招讨使。贼平，又奏请分河北为路，每路
以一帅府统之，遂建魏、镇、定瀛四帅。熙宁初，为邠宁
环庆路驻泊兵马钤辖。夏人寇大顺城，围庆州七砦”，
从吉率兵八百馀人与战，获其酋领。又讨平宁州叛
卒，以功升都钤辖，累官皇城司。从高遵裕至宁武，督
士卒攻城，身被创甚。进入内押班，迁永州团练使，为
副都知。元祐中卒，赠成德军节度使，谥曰敏恪。